రెండు... రెండు.
నువ్వు ఏం చేస్తున్నావు?
"రోజూ చేసే ఎయిరోబిక్స్ చేస్తున్నాను," అని చెప్పు.
లేదా "నీకు ఎందుకురా వెధవా," అని చెప్పు.
పాప్ కార్న్ ని ఓవెన్ లో పెట్టావే. కమాన్.
తర్వాత ఏం చేస్తావు? చిన్న పిల్లాడిని కొడతావా ఏంటి?
నాకు అర్థమైంది, జెర్, కానీ నీకు అలసట వచ్చేదాకా వదలకు.
కాలిపోతున్నాయి.
-దీని మీద బట్టర్ ఉందే. -అవును. అవి బటర్ తో పాటే వస్తాయి.
దేవుడా. పోనుపోనూ ఇంకేం కనిపెడతారో ఏమిటో?
నిజంగా పనికివచ్చే ఒక జాతీయ విద్యుత్తు పాలసీయా?
అవును.
దాన్ని తాకకు!
నీ చేతులకు ఆయిల్ ఉంది.
ప్రచార నిధులకు సంబంధించి మన పరిస్థితి ఎలా ఉందో చూడాలనుకుంటున్నా, అంతే.
ఆ విషయం నేను చెప్తానుగా.
నీకు అది అర్థం కాదులే. అంతా పిచ్చిపిచ్చిగా రాశాను.
బంగారం, ఓ మాట చెప్తున్నా, విను.
వింతగా, జెర్రీ ఒక సర్కస్ ట్రయినర్ ని పనిలోకి పెట్టుకోవాలంటున్నాడు,
కెమెరా ముందు ఎలా నవ్వాలో ఇక్కడికి వచ్చి నాకు నేర్పడానికట.
మీడియా కన్సల్టెంట్, గురూ. భలేవాడివే.
మనం ప్రచారం కోసం ప్రకటన చేయాలి అనుకున్నప్పుడు, అది సరిగ్గానే చేయాలి కదా.
-ప్రొఫెషనల్ ని పెట్టుకుందాం, ఆ వ్యక్తి... -ఇక్కడికి వచ్చి నా గుణాన్ని మార్చేస్తాడు.
అలా ఏమీ కాదు.
చూడు, నాకు మైక్ ష్మిత్ లాంటి వాళ్ళ గురించి తెలుసు.
కండ బలం ఉంటుంది, కానీ బుద్ధిబలం ఉండదు.
సైన్యంలో ఉన్నప్పుడు అలాంటివాళ్లు కిందే నేను పనిచేశాను.
గట్టిగా ఎదురుదెబ్బ తీస్తేనే మనం గెలవగలం. అర్థమైందా?
కొందరు ప్రొఫెషనల్స్ ని పెట్టుకొని, ప్రకటన చేసి, ముల్లును ముల్లుతోనే తీద్దాం.
నీ దగ్గర డబ్బులు ఉన్నాయి కదా. అవి ఖర్చు పెట్టవచ్చు కదా?
కానీ డబ్బులు లేవే.
కానీ మనం ప్రజలతో పాటు ప్రచారం చేస్తున్నాం. కనుక, ఈ ప్రకటనలో అది ప్రతిబింబించాలి కదా?
అసలు నువ్వేం చెప్పడానికి ప్రయత్నిస్తున్నావు?
శాన్ డియాగో జూలో
రూబిన్ పరివారమంతా ఆనందంగా గడిపినదాన్ని ప్రకటన రూపంలో చిత్రీకరించాలంటావా?
ఇక అది చాలంటావా?
కాదు. నాకు అందుబాటులో ఉన్న అత్యాధునిక కెమెరా టెక్నాలజీని ఉపయోగించి
ఒక అదిరిపోయేటి వీడియోని తీద్దామంటున్నాను.
ఎందుకంటే, నా భార్య
మత్తెక్కించే అందగత్తె కాబట్టి.
నా ఉద్దేశం మేధావి అని.
అబద్ధాలకోరు, దొంగ అనే పదాలు మర్చిపోతున్నావు.
మనకి బీటామాక్స్ కావాల్సి వస్తుంది కదా?
శాండీ ఫీట్ ప్రీస్కూల్
మాయా! రోడ్డు మీదకి వెళ్లకు! మాయా!
-సరే, అమ్మా. హాయ్. -హేయ్, హేయ్, హేయ్, మాయా.
హలో.
రోడ్డు మీదకి పరిగెత్తకూడదని నీకు తెలుసు కదా.
మొన్న రాత్రి జరిగిన సంఘటనకు నేను నీకు వివరణ ఇవ్వాలి.
అదేం పర్వాలేదుల్లే. నువ్వేమీ నాకు చెప్పనక్కర్లేదు. అంటే...
నువ్వు డానీని మోసం చేస్తున్నావా?
అది నాకు అనవసరమైన విషయం. కానీ, అది...
అలా నువ్వు మోసమే కనుక చేస్తుంటే, నేను నీతో స్నేహం చేయలేను,
ఎందుకంటే అలా అబద్ధమాడటం చాలా దారుణమైన విషయం.
రవ్వంత సుఖం కోసం ప్రమాణాలన్నింటినీ తుంగలో తొక్కడం మంచి పని కాదు.
అది జనాలని బాధిస్తుంది.
ఇలా మాట్లాడుతున్నందుకు, నువ్వు నన్ను పాతకాలపు మనిషినని,
-లేదా సాంప్రదాయక మహిళనని అనుకోవచ్చు... -నేను మోసం చేయడంలేదు.
సరే.
మరి నువ్వు ఏం చేశావు?
నువ్వు చెప్తావనే అనుకుంటున్నా.
నాకెవ్వరూ నిజాలే చెప్పరనే ఫీలింగ్ నాకు కలుగుతోంది.
పందిలా తినడం, దాన్ని వాంతి చేసుకోవడం.
నిజంగా చెప్పేస్తావా ఏంటి?
ఇక నువ్వు తనకి కనిపించినప్పుడల్లా, తనకి అదే గుర్తు వస్తుంది.
నేనొక ప్రాజెక్ట్ చేస్తున్నాను.
అది... ఒక వ్యాయామ వీడియో.
ఏయిరోబిక్స్.
పిల్లలను చైల్డ్ కేర్ లో
పెట్టలేనివాళ్లకి, లేదా జిమ్ కి రావాలని లేనివాళ్లకి, ఇది సహాయపడుతుంది.
దాన్ని... దాన్ని నీ భర్తకు చెప్పడానికి ఏమైంది?
ఆ పని అయిపోయేదాకా చెప్పను. త్వరలోనే అయిపోతుందిలే.
ఒకసారి దాన్ని అతను చూశాక, అది అతనికి వేరుగా కనబడుతుంది. అనే అనుకుంటున్నా.
-మగవాళ్ళ గురించి నీకు తెలిసిందే కదా. -దద్దమ్మలు.
-అవివేకులు. -అవివేకులు.
ఆలోచించలేరు. ఏదైనా వాళ్ల కళ్ళ ముందు ఉంటే కానీ, అది వాళ్లకి అర్థం కాదు.
వాళ్ళ గురించి నేనదే అనుకుంటున్నా.
అవును. అవును.
సరే. ఈ వారాంతం నేను రంగుల పార్టీని నిర్వహిస్తున్నాను.
ఆ పార్టీలో, ఒక మహిళ వచ్చి మన ముఖాలను చూసి,
మనది ఏ ఋతువో చెప్తుంది,
అప్పుడు మనకి ఏ మేకప్ సెట్ అవుతుందో మనకి తెలుస్తుంది అన్నమాట.
ఎర్నీకి కూడా అది అర్థంకాదు.
కానీ, నువ్వు ఏమైనా రాగలవా? నువ్వు తప్పక... నువ్వు రాగలవా?
అంతకన్నా ఉరేసుకొని చావడం మేలు.
తప్పకుండా వస్తాను.
సిగరెట్లు -బుట్టలు ప్రయాణం -బ్యాలెన్స్
నువ్వు ఇలా ఎంత కాలం చేస్తావు. ఇలా అబద్దమాడుతూ ఉండకూడదు.
ఆ అవసరం కూడా రాదులే.
నీకు సరిపడా వచ్చేంతవరకు. నీ పని ముగిసేంతవరకు.
ఒకటి వాళ్లకి, ఒకటి నీకు. ఇదంతా అయిపోయాక, నువ్వు నిజం చెప్పేస్తావు.
బంగారం, నేను నీతో ఒక విషయం మాట్లాడవచ్చా?
బయటకు వచ్చేస్తున్నా.
నేనే లోపలికి వస్తున్నా.
తలుపుకు గొళ్ళెం పెట్టడం మర్చిపోయావు.
నువ్వు బాగానే ఉన్నావా?
ఏంటి? బయటకు వచ్చేస్తున్నా అన్నా కదా. అంత ముఖ్యమైన విషయం ఏంటి?
నేను, నిజంగా అలానే కనిపిస్తున్నానా?
ఆ మైక్ ష్మిత్ ప్రకటనలో? మరీ దరిద్రంగా ఉన్నాను.
నేను అలా ఉంటే, నన్ను ఒక రాజకీయ అభ్యర్థిగా ఎవరు
సీరియస్ గా తీసుకుంటారు?
బంగారం, అది బురదజల్లడానికి చేసిన ప్రకటన.
ఒక అబద్ధం.
మనం మన వీడియో చేసినప్పుడు,
నువ్వు నీలా ఒక నిజమైన హీరోలా ఉంటావు.
జెర్రీ నువ్వు ఒక ప్రొఫెషనల్ ని పెట్టుకోవాలని అంటున్నాడు, కానీ...
నాకు నువ్వుంటే చాలు అనిపిస్తుంది.
వాడికి ఏం కావాలో అది ఇచ్చేయ్.
చాలా కాలమైంది.
నీకు స్వేచ్ఛ కావాలని ఉంటే.
తలుపుకు గొళ్ళెం పెడతావా?
అలాగే, పెడతాను.
విరామ సమయం.
సరే. నీ ఉద్దేశం సిగరెట్ తాగే సమయం అని కదా,
-విరామ సమయం అంటే దమ్ము కొట్టే సమయమే. -నాకర్థం కాలేదు.
-ఫిట్ గా ఉండాలనుకున్నప్పుడు... -నీకు అర్థం కానక్కర్లేదులే.
-ఎప్పుడైనా మానేయడానికి ప్రయత్నించావా? -మానేశా కూడా.
కొంత కాలమయ్యాక మళ్లీ మొదలుపెట్టాను.
ఆపేయాలని తెలిసినా కూడా మనం కొన్నింటిని చేస్తూనే ఉంటాం. నీకు అలాంటివేమీ లేవా?
నేను నిన్ను ఒకటి అడగవచ్చా?
నీ భర్త మీద ఇష్టం ఉన్నట్టు ఇంకా ఎందుకు నటిస్తున్నావు?
అతని వద్ద డబ్బుల్లేవు, పొడగరి కూడా కాదు.
అతనికి చాలా తెలివి ఉంది.
అవును. కానీ నాకు తెలివైన మగాళ్లంటే ఇష్టముండదు.
బుర్ర పదునుగా ఉంటుంది, మగతనం డొల్లగా ఉంటుంది.
అతని మగతనం కూడా పదునుగానే ఉంటుంది.
ఎక్కువగా, అతని సిద్ధాంతాలు నాకు బాగా నచ్చుతాయి.
ఇంకో విషయం, నాకు అతని మీద నిజంగానే ప్రేమ ఉంది. నేను నటించట్లేదు.
ఇక మనం రిహార్సల్ మొదలుపెడదామా?
మనం చేయాల్సింది చాలా ఉంది.
నేను నిన్ను ఆ ప్రశ్న ఆడిగితే, నువ్వు బిగుసుకుపోతావని అనుకున్నాను.
ఈ వీడియోని నేను టైలర్ కోసం చేస్తున్నాను.
నీ భర్తకు సంబంధించిన ప్రచార వీడియో చేసే అవకాశం దక్కినందుకు గాల్లో తేలుతున్నాడు...
-ప్రచార ప్రకటన. -ఏదోకటిలే.
ఆ వ్యాపార ఆలోచన అంత చండాలమైనదేమీ కాదని నాకు కూడా ఎక్కడో ఓ మూలన అనిపిస్తోంది.
నేను ఈ పని నీకు ప్రాణ స్నేహితురాలిని అవుదామని చేయడంలేదు,
కనుక నువ్వు ప్రశాంతంగా ఉండవచ్చు.
నాకు స్నేహితురాళ్లు చాలా మంది ఉన్నారులే, కాబట్టి,
దొరికింది. నాకు దొరికేసింది.
మన చిత్రీకరణకు సరైన చోటు దొరికింది.
చక్కని సహజ వెలుతురు,
విజువల్స్ ని చెడగొట్టడానికి అద్దాలేవీ లేవు, ధర కూడా సరసమైనదే.
అసలు ఉచితమైతే బాగుంటుంది. ఎందుకంటే ఖర్చుపెట్టడానికి నా వద్ద ఏంలేదు.
-ఎంత? -500 డాలర్లు.
రెండు రోజులకు.
ఒక రకంగా నా స్నేహితుడు ఉచితంగా ఇస్తున్నట్టే.
బహుశా ఒక నెలకు మరో క్రెడిట్ కార్డ్ తీసుకుంటే సరిపోతుందేమో.
డబ్బులు చేతిలోకి వచ్చేదాకా కనీస మొత్తం చెల్లించవచ్చు...
దేవుడా. నువ్వు చాలా మంచి స్నేహితురాలివి. వచ్చినందుకు ధన్యవాదాలు.
దానిదేముందిలే. నీకు ఏమీ కాలేదు కదా?
లేదు, నేను ఒక చెత్త పని చేశాను.
నేనొక రాక్షసిని అనుకోనని మాట ఇవ్వవా?
తనని తాను రాక్షసి అనుకుంటోందా?
అబ్బా, పిచ్చిగా మాట్లాడకు.
అది పూర్తిగా సహజసిద్ధమైన ప్రక్రియ అని,
నా ముఖం త్వరగా నయం అయిపోతుందని చెప్పారు.
కానీ నాకు యాసిడ్ పడలేదనుకుంటా.
నీ ముఖాన్ని యాసిడ్ లో ముంచావా ఏంటి?
అంత కన్నా దారుణం, డబ్బులు ఇచ్చి మరీ ఆ పని చేయించుకున్నాను.
క్లబ్ లోని కొందరు ఇదే వాడతారని ఓ రష్యన్ అమ్మాయి చెప్పింది.
సరే, మరీ దారుణంగా ఉందా?
-అంత దారుణంగా ఏమీ లేదులే. -దేవుడా.
నా శరీరంలో బాగుండేది ముఖం ఒక్కటే, దాన్ని కూడా నేను నాశనం చేసుకున్నా.
అదేమీ కాదులే. నువ్వు చాలా బాగుంటావు.
నీ జుట్టు చాలా బాగుంటుంది, నువ్వు కూడా చాలా మంచి వ్యక్తివి.
లోపల, అలాగే బయట కూడా.
నీ ముఖం కూడా బాగానే అవుతుందిలే. అదే కదా దాని ముఖ్య ఉద్దేశం?
అది నయమైపోయాక, అది ఇదివరకటి కంటే నిగనిగలాడిపోతుంది కదా?
అది కండరాల్లానే అన్నమాట.
వ్యాయామం చేసినప్పుడు బిగుసుకుపోతాయి, తర్వాత మామూలు అయిపోతాయి.
మరింత పటిష్టంగా తయారవుతాయి.
ధన్యవాదాలు.
ఎర్నీకి ఒక కొత్త వీడియో కెమెరా కొనిచ్చాను.
ఆవేశం వద్దు. కళ్లనూ, నోటినీ అదుపులో ఉంచుకో.
అవునా? సంతోషంగా ఫీల్ అయ్యాడా?
లేదు. పాత కెమెరా విషయంలో ఇంకా కోపంగా ఉన్నాడు.
వీడియో కెమెరాకి ఎందుకంత ఫీల్ అవుతున్నాడో నాకు అర్థం కావడం లేదు.
ఇక ఇప్పుడు, నేను ఈ ముఖంతో పార్టీని హోస్ట్ చేయాలి. నేను...
ఇప్పుడు నాకు కాస్త ఊరట కలిగించే విషయం ఏదైనా ఉందంటే,
అది నువ్వు పార్టీకి వస్తావన్న విషయమే.
ఇంకా వాఫుల్స్ కూడా. నేను వాఫుల్స్ చేస్తే, తింటావా?
నువ్వు తప్పించుకొనే అవకాశమే లేదు.
తప్పకుండా.
ఇంకోసారి చెప్తున్నా.
బన్నీ గురించి కానీ, ఏయిరోబిక్స్ గురించి కానీ మనం నా భర్తకి చెప్పకూడదు.
సరేనా? అది నాకు సంబంధించిన విషయం.
మనకు సంబంధించినది. అతనికి కాదు.
కనుక, మనం ఇక్కడ ఉన్నంత సేపూ, క్యాంపెయిన్ వీడియో గురించే మాట్లాడాలి, సరేనా?
పుదీనా.
ఈ సాల్సాలో అదే ఉంది.
గత వారంలో నేను ఇవి పది తిన్నాను.
కాదు, పద్నాలుగు తిన్నాను.
ఈ అద్భుతమైన సాల్సా దేనితో చేశారో కనిపెట్టడానికి
అణువణువూ నములుతున్నాను.
పుదీనాతోనే. అందులో సందేహమే లేదు.
హేయ్, టైలర్.
నేను ఇప్పుడు చెప్పింది అస్సలు విన్నావా?
అస్సలు నోరే తెరవను.
ఈ భారీ తినుబండారాన్ని తింటూనే ఉంటాను.
వీడిని నమ్మి నీ వివాహ బంధాన్ని, నీ జీవితాన్ని పణంగా పెడుతున్నావు.
టైలర్ దగ్గర చిన్న బృందం, లైట్లు, సౌండ్,
ఇంకా ఒక చురుకైన, పోర్టబుల్ వీడియో కెమెరా ఉంది.
లొకేషన్లలో షూటింగ్ ఉచితంగా చేసుకోవచ్చు.
అనుమతుల కోసం డబ్బు గురించి కానీ, ఇక దేని గురించి అయినా కానీ ఆలోచించనవసరం లేదు.
ఆ వీడియో ఫార్మాట్... టీవీకి సరిపోతుంది కదా?
-అవును, ప్రసార క్వాలిటీ. -ఏమన్నారు?
ప్రసార క్వాలిటీ.
ఆరు గంటల చిత్రీకరణ, అది మన బడ్జెట్ కి సరిపోతుంది.
-అదంతా నీకెలా తెలుసు? -పరిశోధన చేశాను.
సరే, చాలు. వావ్.
-సరే. -ధన్యవాదాలు, జెర్రీ. అది...
-చాలా బాగా చేశావు... -చాలా బాగుంది.
-...కానీ, ఇప్పుడు అక్కర్లేదులే, పర్వాలేదు. -నువ్వు బాగా, దిట్టంగా ఉన్నావు.
-ధన్యవాదాలు, చాలు. -హేయ్, జెర్.
తను ఇక ఆపమంటోంది.
మన్నించు. తనకి అది నచ్చింది అనుకున్నా.
అయ్యో. నాకు బాగానే నచ్చింది.
చాలా బాగా చేశావు. చాలా చాలా ధన్యవాదాలు.
మీ ఆడవాళ్ళు బాగా కష్టపడుతున్నారు కదా,
కాస్త సాయపడదామనుకున్నానంతే.
ఈ ప్రకటనలో బీచ్ విషయాన్ని సాధ్యమైనంత ఎక్కువగా మనం ప్రస్తావిస్తే బాగుంటుంది.
నా మనస్సులో ఉన్న మరో విషయం: సంగీతం.
అవును. తప్పకుండా. డ్రమ్స్ సంగీతం.
అవును. అదే.
ఆ సంగీతాన్ని వింటేనే జనాలకు ఊపు రావాలి.
-ప్రోగ్రెసివ్ సంగీతం అయితే బాగుంటుంది. -అవును. ఫంకీ. జనాలకి నచ్చుతుంది.
అవును. "ఇది ఎన్నికల ప్రచారం కాదు.
ఇదొక ఉద్యమం," అనే ఫీలింగ్ కలగాలి.
లేదు, లేదు. నువ్వు డ్రగ్స్ సంస్కృతికి దూరంగా ఉన్నట్టు చూపాలి,
అందులో నువ్వు భాగమైనట్టు కాదు.
విచ్చలవిడి స్వేచ్ఛా జీవితాన్ని మనం ఇప్పుడు పక్కన పెట్టేయాలి.
ఈ శాన్ డియాగో వాసులకి నువ్వెంత చక్కని ప్రొఫెషనల్ వో చూపించు,
నీ బర్కిలీ వితండవాదాన్ని చూపకు.
అయితే, నువ్వు ఏమంటున్నావు? నా విలువలు పక్కకి పెట్టేయమంటున్నావా?
లేదు, నీ మేధస్సును చూపమంటున్నా. సూట్ ధరించు. శ్రామికుల టోపీని కూడా మంచిదే.
సముద్ర పరిరక్షణ ఎజెండాకా?
నేను తీర ప్రాంత అభివృద్ధికి వ్యతిరేకం, నన్ను శ్రామికుల టోపీ పెట్టుకోమంటున్నావా?
నువ్వు అభివృద్ధికి పాటుపడాలి. సామాజిక మౌలిక సదుపాయాలు...
పాఠశాలలు, ఆరోగ్యం తదితర రంగాలలో అభివృద్ధి కోరుకోవాలి.
జనాలకు శ్రామికుల టోపీ బాగానే నచ్చుతుంది.
ఎందుకో తెలీదు.
వెర్రోళ్లు. ఎప్పుడైనా నటుడిని చూశావా? వాళ్ళంతా మహా వెర్రోళ్లు, బాసూ.
సరే, నేను చెత్త ఎఫ్.బీ.ఐ ఏజెంట్లలాగా నీలి సూట్లను మాత్రం ధరించను.
నీలి రంగు సూట్ కాదు.
బూడిద రంగు సూట్.
సముద్రంలో, బూడిద రంగులో ఏముంటాయో తెలుసా?
సొరచేపలు.
వేటాడే చేపలు అవి. వాటిని ఇంకేవీ వేటాడలేవు.
మనం నిన్ను ఇప్పడు ఉన్నట్టులానే చూపవచ్చు, లేదా నిన్ను కొత్తగా చూపవచ్చు.
మరి, నువ్వేమంటావు?
నువ్వు సూట్ వేసుకుంటే మహిళలు పడిపోతారు, బాసూ.
నేను నిన్ను చంపేసి, అది ఆత్మహత్యగా చిత్రీకరించగలను.
తప్పదంటే అలాగే చేద్దాం మరి.
అయితే, మనం మాల్ కి వెళ్లాలనుకుంటా.
నాకు అదోలా ఉంది.
నాకు సూట్లు సరిపోవు అనుకుంటా. బుడబుక్కలోడిలా ఉన్నాను.
రా... బయటకు రా. నన్ను చూడనివ్వు.
సరిగ్గా బుడబుక్కలోడిలానే ఉన్నావు.
ఎలా ఉంది?
ఈ డ్రెస్ లో నువ్వు అల్లాడిస్తున్నావు.
నిజంగానా?
ఈ షోల్డర్ ప్యాడ్స్ తోనా?
ఆ షోల్డర్ ప్యాడ్స్ యే బాగున్నాయి.
-ఏమో. -నువ్వు అదిరిపోతున్నావు.
అతను అదిరిపోతున్నాడు కదా?
కొన్ని ఆల్టరేషన్స్ చేస్తే, సరిగ్గా సరిపోతుంది.
దాన్ని నేను పెట్టగలను.
ఏ సందర్భం కోసమని తీసుకుంటున్నారు?
పెళ్లికా? గృహప్రవేశానికా?
అతను రాష్ట్ర అసెంబ్లీ బరిలో ఉన్నాడు.
అతని పేరు డానీ రూబిన్, గెలుపు అతనిదే.
మీరు చెక్ ఇస్తున్నారా లేక క్రెడిట్ కార్డ్ ద్వారా కడుతున్నారా?
క్రెడిట్ కార్డ్ ద్వారా,
ఈ గొర్రెలను చూడు పెట్టుబడీదారి విధానానికి దాసుల్లా వ్యవహరిస్తున్నారు.
తమ చాలీచాలని మధ్యతరగతి జీతాలను
నాణ్యతలేని వస్తువుల మీద ఖర్చుపెట్టి బొక్కబోర్లాపడతారు,
-అప్పటికీ వారికి అసంతృప్తిగానే... -పార్కింగ్ కింద ఉంది.
-...ఉంటుంది. ఏంటి? -ఈ కింద ఉంది.
పార్కింగ్.
ఒకసారి ఈ ప్రాంగణాన్ని చూడు.
ఇది చర్చిలా ఉంది, షీలా.
ఇదేమీ కాకతాళీయం కాదు, తెలుసా? వీళ్లు డబ్బును పూజిస్తున్నారు.
బాబోయ్, ఏంటది?
ప్లాయా డెల్ విస్టా
ష్మిత్
అస్సలు నమ్మలేకపోతున్నాను.
ఇది సాధారణంగా జరిగే దోపిడీ, అవినీతే కదా. ఎందుకంత ఆశ్చర్యపడుతున్నావో తెలియట్లేదు.
మరీ విచ్చలవిడిగా జరుగుతోంది అది.
అది నగరపాలక సంస్థ ఏర్పాటు చేసిన "కమ్యూనిటీ గది."
కానీ దాన్ని బ్రీమ్ తన అభ్యర్థికి ఇచ్చేశాడు.
చట్టబద్ధంగా చెప్పాలంటే, ఒక కమ్యూనిటీ ప్రదేశంలో
నీకు కూడా సమాన వాటా ఉంటుంది.
-అది నిజంలాగే అనిపిస్తోంది. -అది నిజమే.
నాకు ఈ భూచట్టాల గురించి బాగా తెలుసు.
ఓక్లండ్ లో ఏళ్ళ తరబడి భూఆక్రమణాదారులకు వ్యతిరేకంగా పోరాడాను కదా.
కానీ, అసలు మనకి ఆ మాల్ లో కార్యాలయం అవసరమంటారా?
అంటే, నువ్వు ఆ మాల్ లో సరిగ్గా ఒక గంట కూడా లేవు, నీకు అది నచ్చనే లేదు.
అవును. అదే కదా అస్సలు విషయం. మనం ఏం చేయాలో తెలుసా?
మనం అక్కడికి వెళ్లి,
ఆ బ్రీమ్ మహానుభావుడితో గొడవ పెట్టుకోవాలి.
ఫేస్ టు ఫేస్.
ఒక సూట్ కొన్నాడో లేడో, పెద్ద జేమ్స్ బాండ్ లా ఫీల్ అయిపోతున్నాడే.
నాకు ఈ ఐడియా బాగా నచ్చింది.
ముందే చెప్పేస్తునా...
నేను ఎన్ని బీర్లు తాగానో నాకే తెలీదు, ఇంకా గంజాయిని రెండోసారి కొడుతున్నాను.
కానీ రేపు మాత్రం వాడికి చుక్కలు చూపిద్దాం.
అది మన ప్రత్యర్థి చోటు.
ఈ ప్రచార ఎజెండా అది కాదు.
అది నీ ఎజెండా కూడా కాదు.
ఆ మాల్ లో నువ్వు చాలా సేపు గడుపుతావు కదా, షీల్?
నువ్వు జాజ్ డాన్సులు గట్రా చేసేది అక్కడేనా?
నీ ఎజెండా అదేనా, షీల్?
వీడు పిచ్చికూతలు కూస్తుంటే మనోడు ఏమీ అనడా?
జెర్రీ...
నాకు ఆ గంజాయి కాస్త ఇవ్వు. ఇవాళ నా బుర్ర తిరిగిపోతోంది.
అది మాత్రం నిజం.
ప్లాయా డెల్ విస్టా మాల్
నా స్వార్థం కోసం పర్వావరణాన్ని నాశనం చేసేంత
దుర్మార్గుడిని కాదు నేను.
నాకు బాహ్యప్రదేశాలు, అందులోనూ తీరప్రాంతాలు అంటే చాలా ఇష్టం.
కానీ సముద్రం మీదనే మనం ఆధారపడటం అనేదే నాకు ఇష్టం లేదు.
డానీ మీ మీద గెలవక ముందు, ఆ చర్చలో మీరు ఇదే చెప్పబోయారా?
మీ భర్త కొన్ని వాక్యాలతో నా మీద పైచేయి సాధించాడు, అందులో సందేహం లేదు.
కానీ నా మీద గెలిచాడనడంలో వాస్తవం లేదు.
కానీ, చివరికి మీరు ప్రతీకారం తీర్చుకున్నారులే.
ప్రత్యర్థి ప్రచార ప్రకటణకు నిధులు ఇచ్చారు. బాగానే ఖర్చు అయ్యుంటుంది.
అది భవిష్యత్తులో పనికివచ్చే పెట్టుబడే అవుతుందిలెండి.
ఎవరి భవిష్యత్తు అని మీ ఉద్దేశం?
మన కమ్యూనిటీ యొక్క భవిష్యత్తు.
నా కంపెనీ భవిష్యత్తు కూడా అనుకోండి.
ఊరికే ఏం చేయకుండా కూర్చొని తినేంత డబ్బు నా దగ్గర లేదు.
ప్రతీ కొత్త ప్రాజెక్ట్ విషయంలో భారీ రిస్క్, భారీ పలుకుబడి అవసరమవుతాయి.
కొత్త బ్రీమ్ టీమ్ ప్రాజెక్ట్ ని చేపట్టిన ప్రతీసారి నా సర్వస్వాన్ని పణంగా పెడతాను.
మీరు నా గురించి ఏమనుకున్నా కానీ, అదే నిజం.
నేను మీ గురించి ఆలోచించను, అస్సలు ఆలోచించను.
సరే.
మీరు కమ్యూనిటీ గదికి సంబంధించి వాటా విషయం గురించి మాట్లాడటానికి వచ్చారు కదా.
మీరు అది నా దృష్టికి తెచ్చి సరైన పని చేశారు.
ష్మిత్ ప్రచార జట్టును వేరేచోటికి వెళ్లిపొమ్మని చెప్పలేను,
కానీ ప్రస్తుతం ఖాళీగా ఉన్న మరో చోటును
నేను మీకు ఇవ్వగలను.
అది మీ అవసరాలు సరిపోతేనే.
నన్ను అనుసరించండి.
ఇటువైపు రండి.
ఈ చోటు డానీకి సరిగ్గా సరిపోతుంది.
కానీ ఇది నీకైతే ఇంకా బాగుంటుంది.
ఫెడరల్ బ్యాంక్ ఆఫ్ ట్రస్ట్
డానీ రూబిన్
మీకు ఇది బాగా నచ్చిందా?
అదిరిపోయింది.
హలో?
నీ అభిప్రాయం కోసం ఎదురుచూస్తూ ఉన్నా.
నీకు నచ్చిందా, లేదా అని తెలిస్తే నాకు ఉపయోగకరంగా ఉంటుంది.
నా మనస్సంతా పెట్టి దీన్ని చేశాను. నాకు దీన్నీ చూసి గర్వంగా ఉంది.
కానీ నీకు నచ్చకపోతే, నేనేం చేయలేను. ఇంతకు మించి చేయడం కష్టం.
టైలర్.
నేనేమీ నిరాశచెందలేదు.
నీకు నచ్చుతుందని నాకు తెలుసు.
నచ్చకుండా ఎలా ఉంటుంది? మనం అదరగొట్టేశాం కదా.
-ఇది సూపర్ గా ఉంది. -సూపర్ గా ఉంది.
-ఇది సూపర్ గా ఉంది, బంగారం. -అసలు నువ్వు సూపర్, బంగారం.
ఈ సందర్భంగా మనం పార్టీ చేసుకోవాలి.
సౌండ్ విషయంలో ఇంకా కాస్త మెరుగులు దిద్దే పనుంది, కానీ,
దీన్ని మనం కాపీలు చేసి, విడుదల చేసే పని మీద దృష్టి పెట్టాలి.
కొత్త డూప్లికేటర్లు ఉన్నాయి.
ధర కాస్త ఎక్కువ, కానీ చాలా బాగుంటాయి.
-ఎంత ఉంటాయి? -పది వేల డాలర్లు.
లేదా నా స్వతంత్ర ఫిల్మ్ పరిచయాల ద్వారా పోస్ట్ ప్రొడక్షన్ హౌస్ చేత చేయించుకోవచ్చు.
-అతను పోర్న్ గురించి మాట్లాడుతున్నాడు. -తెలుసు.
ఒక ప్రాజెక్ట్ కి 5,000 తీసుకుంటారు. నేను తెలుసు కనుక 4,000తో అయిపోతుంది.
అయిదు వేలు. వీడు తెలుసు కనుక నాలుగు వేలు.
కాబట్టి నువ్వు స్థైర్యాన్ని తెచుకో. ఇంకొంత కాలం ఓపిక పట్టు.
నువ్వు అయితే ఎన్ని కాపీలు చేయగలవు?
తక్కువే.
కానీ ప్రతీ కాపీకి నాణ్యత తగ్గిపోతుంది. అదే బాధాకరమైన విషయం.
మీ ఆడవాళ్ల పని నాణ్యతను చేతులారా తగ్గించలేను.
చీర్స్.
ఆ వీడియోని మళ్లీ చూద్దాం.
కలర్ మీ అల్లూరింగ్
మీలో దాగున్న అత్యుత్తమ అవతారాన్ని వెలికితీయాలంటే మీ ఋతువును కనిపెట్టాలి.
మీ ఋతువు వేసవియా, శీతాకాలమా, వసంతకాలమా తెలుసుకోవాలి.
నీలిరంగు మీకు బాగా కలిసివస్తుందో లేక గోధుమ రంగు అస్సలు కలిసి రాదో తెలుసుకోవాలి.
గ్రెటాను తీసుకుందాం.
ఆ స్కార్ఫ్ చాలా బాగుంది.
అది బాగా నలిగిపోయి, మాసిపోయినట్టుగా ఉంది.
కానీ, అది ఆమె ముఖంలోని చూపకూడని కోణాలను బాగా చూపుతుందన్న విషయాన్ని గమనించారా?
బాబోయ్.
ఇది నా సోదరి నాకు కానుకగా ఇచ్చింది. నాకుగా నేను కొనలేదు.
ఇప్పుడు మేకప్ విషయానికి వద్దాం.
గ్రెటా, తన పెదవులపై, ఇంకా కనురెప్పలపై గోధుమ రంగు షేడ్ వేసుకుంది.
ఆ షేడ్ పేరు ఈజిప్షియన్ సన్సెట్. దాన్ని నేను నా హై స్కూల్ నుండి వేసుకుంటున్నా.
కానీ మీరు దానికి సరిగ్గా వ్యతిరేక షేడ్ లో ఉండేది వేసుకోవాలి.
లేత గులాబీ షేడ్.
నిజంగానా? నాకు తెలీలేదు.
నాకు చాలా సిగ్గుగా ఉంది.
కలర్ మీ అల్లూరింగ్ సహాయంతో, మీకు మీ వ్యక్తిగతమైన సలహా అందుతుంది,
దానితో ఏ రంగులను ఎంచుకోవాలనే విషయంలో మీకు సందేహాలేమీ ఉండవు.
ఎవరికి తెలుసు? మిమ్మల్ని మీరు కొత్తగా చూసుకుంటారేమో.
కానీ మనం ప్రక్రియని మొదలుపెట్టేముందు. ఇప్పటిదాకా మీకేమైనా సందేహాలు కలిగాయా?
అడిగేయ్. అడిగేయ్.
నాకొక సందేహం ఉంది.
ఇక్కడున్నవాళ్లందరూ దీన్ని నిజంగా నమ్ముతున్నారా?
చూస్తుంటే, ఎవరికో రాత్రి తాగింది ఇంకా దిగినట్టులేదు.
అత్యుత్తమంగా ఉండటమంటే, కాలానికి తగ్గట్టుగా ఐ షాడోని వేసుకోవడం కాదు.
మీ దుస్తుల లోపల ఏముందనేది ముఖ్యం.
మీ దేహం లోపల ఏముందనేది ముఖ్యం.
-షీలా, నువ్వు బాగానే ఉన్నావా? -నిజానికి చాలా బాగున్నాను.
ఇంత జోష్ గా నాకు అనిపించి చాలా కాలమైంది.
మీకు నిజంగా ఆత్మవిశ్వాసం కలగడానికి గల ఏకైక దారి ఏంటంటే,
మీ బయటి అందం గురించి ఆలోచించడం మానేసి,
మీ అంతర్గత అందం గురించి ఆలోచించడం మొదలుపెట్టాలి.
నేను మీ హృదయం, మీ కండరాల గురించి మాట్లాడుతున్నాను.
నేను బలిష్టంగా తయారవ్వడం గురించి మాట్లాడుతున్నాను.
నాకు పిచ్చిపట్టిందేమోనని మీరందరూ అనుకుంటున్నారు, నాకు పిచ్చే ఏమో.
కానీ నేను మాటలను పక్కన పెట్టేసి, మీకు చూపితే?
గ్రెటా, నీకేమీ అభ్యంతరం లేదు కదా?
-ధన్యవాదాలు. -సరే.
-థ్యాంక్స్, షీలా. -థ్యాంక్స్, విక్కీ.
-థ్యాంక్స్, మరియా. -థ్యాంక్స్.
బై మరి.
దానితో నా దగ్గర ఉన్న కాపీలన్నీ అయిపోయాయి,
కానీ మీ కాపీలను నేనెప్పుడు పంపగలనో మీకు తెలియజేస్తాను.
-మీ నంబర్లు నా వద్ద ఉన్నాయి. -సరే.
ధన్యవాదాలు, అమ్మాయిలు.
-ధన్యవాదాలు. -ధన్యవాదాలు.
వావ్. చాలా ఉత్తేజకరంగా ఉంది.
ఈ పూట ఈ విధంగా సాగుతుందని నేను అనుకోనేలేదు.
-నేను కూడా! -అవును.
ఆమె చెప్పడానికి బదులు అంతా నేనే చెప్పాననుకుంటా.
నేను... విక్కీ నొచ్చుకోలేదనే ఆశిస్తున్నా.
నాకు ఏమైందో నాకు తెలీదు.
వీడియోను అందరికీ చూపాలనే ఆత్రంలో ఉన్నాను,
ఆ తర్వాత అందరూ ఆసక్తి చూపాక, నాకొక అవకాశం దక్కినట్టుగా అనిపించింది.
సరిగ్గా నువ్వు ఇంటికి వచ్చినప్పుడే ఎర్నీ కెమెరా పోయింది.
దాన్ని నువ్వు తీసుకుంటావని నాకెప్పుడూ అనిపించను కూడా లేదు.
టీ పార్టీని నీ చేతుల్లోకి తీసుకుంటావని కూడా నాకు అనిపించలేదు. అయితే...
ఆ పని నువ్వే చేశావా?
ఎర్నీ కెమెరాని తీసింది నువ్వేనా?
తనకి నీ గురించి తెలిసిపోయింది. నీ అసలైన గుణం తెలిసిపోయింది.
నాకు చెప్పాలని అనిపించలేదు. నేను...
ఒక స్వార్థపూరిత, పనికిమాలిన అబద్ధాలకోరుని. పాపిష్ఠిదాన్ని.
నేను... నేను తప్పు చేశాను.
నేను తప్పు చేశాను. నేను... దాన్ని అరువుగా మాత్రమే తీసుకుందామనుకున్నా.
కానీ...
నువ్వు ఎర్నీకి అవసరమైనదాని కన్నా ఎక్కువ గ్యాడ్జెట్స్ ఉన్నాయి అన్నావు కదా,
నేను దాన్ని అసలు ఎవరూ గమనించరని అనుకున్నాను.
-అది చాలా... -అతను గమనించాడు కదా.
అతను మిరియమ్ ని తీసేశాడు. తనకి ముగ్గురు పిల్లలు ఉన్నారు.
నలుగురు అయినా ఉండవచ్చు. తనకి పిల్లలు ఎక్కువ మంది ఉన్నారని మాత్రం తెలుసు.
నాకు చాలా బాధగా అనిపించింది.
నిజంగానే అనిపించింది. నిజం చెప్పేదామని చాలా సార్లు ప్రయత్నించా.
-కానీ... -కానీ నువ్వు చెప్పనేలేదు.
అంటే, నేను...
దానికి... ఓ కారణం ఉంది.
సరే. ఏంటది?
నువ్వు తనకి ఆ వీడియో గురించి చెప్పకూడదు. అది నీకు సంబంధించిన విషయం కాదు.
అదేంటో చెప్తే కానీ నువ్వు ఈ పార్కింగ్ నుండి వెళ్లడానికి వీల్లేదు.
నీ వ్యాయామ వీడియోను చూపి నన్ను పక్కదారి పట్టించాలని చూస్తున్నావా? నేనేమీ...
ఈ వీడియోని, నేను చేయలేదు. నీ భర్త చేసిన వీడియో ఇది.
ఇందులో ఏముందో నువ్వు ఊహించలేవనుకుంటా. నిజానికి, అస్సలు ఊహించనేలేవు.
-కనుక నేను... -ఇక బయలుదేరు.
-గ్రెటా, చెప్పేది విను. -వెళ్లిపొమ్మనా కదా.
వెళ్లిపో.
కానీ నేను సూట్ విషయంలో కంగారుపడ్డానని మాత్రం ఒప్పుకోవాలి.
-కానీ జాగ్రత్తగా చూశావంటే... -హేయ్. ఆలస్యమైనందుకు మన్నించండి.
-గ్రెటా పార్టీ ఎక్కువ సేపు గడిచింది. -...నేను యూద కెనడీలా ఉంటాను.
-నన్ను చూస్తే నాకే కుళ్లుగా ఉంది. -అదే కదా నేనూ చెప్పేది.
-మీకు ప్రకటన నచ్చిందా? -మాకు అది మామూలుగా నచ్చలేదు, షీల్.
పిచ్చిపిచ్చిగా నచ్చేసింది.
అంటే, ఇది మామూలు విషయం కాదు.
నిన్ను విశ్వసించనందుకు మన్నించు.
ఇక్కడున్నాడే అతనే అన్నమాట. ప్రత్యర్థిని తుక్కుతుక్కుచేస్తున్నాడు. అదరగొడుతున్నాడు.
మీకు ఆనందంగా ఉందని నాకు కూడా ఆనందంగా ఉంది.
ఈ ప్రకటనతో, మనం అనుకున్నదానికన్నా ఎక్కువ మంది
ఆదరణను పొందగలగాలి.
-నీ మనస్సులో ఏముంది? -ఏమో మరి. ఆరు, ఏడు వేలు.
ఇది అసెంబ్లీకి మన ప్రయాణాన్ని
-సులభతరం చేస్తుంది. -అవును.
అది మన బడ్జెట్ కి ఎక్కువ అవుతుందనుకుంటా, కానీ...
ఏం కాదు. మన దగ్గర అంత ఉంది.
ఇదిగో, ఇది స్వయంగా నువ్వు రాసిందే.
-ఆగండి, ఈ భాగం నాకు చాలా ఇష్టం. -నాకయితే ప్రాణం.
-నువ్వు జోకులేశావు కదా... -నాకు తెలుసు, కానీ...
నీ, పంచ్, కిక్. నీ, పంచ్, కిక్.
ఉపశీర్షికలను అనువదించినది: అలేఖ్య